Rijeka, 19. veljače 2020.g.

**OBJAVA ZA MEDIJE**

**NAJAVLJEN FESTIVAL SUSJEDSTVA MATULJI EUROPSKE PRIJESTOLNICE KULTURE *ZVONA SU SPONA***

Zvona su spona **festival je susjedstva Matulji, jednog od 27 susjedstava Europske prijestolnice kulture, koji će se održati od petka 21. do utorka 25. veljače 2020.g., a u kojem sudjeluju dvadeset i dva mjesna odbora Općine Matulji i udruge Općine Matulji te 10 zvončarskih grupa s UNESCO-ve liste nematerijalne kulturne baštine svijeta.**

Festival počinje **u petak**,pred programom pod nazivom Škola znanja i vještina, koja će se **od 18 do 24 sata**održavati **u Zvončarskoj muzejskoj zbirci u Matuljima**.  
U Školi znanja i vještina bit će dostupan uvid u ona znanja potrebna za mobilizaciju zajednice, kako se to za vrijeme mesopusta u Matuljima događa iz godine u godinu, a i uvid u alate kojima se stvara atmosfera. Tradicijom se smatra ono znanje koje se kroz godine skupljalo na ovim područjima, a koje je potrebno osvijestiti. Zbog toga je Škola znanja i vještina osmišljena kao edukativna platforma tj. svojevrsna ‘učionica’ iz područja primijenjenih umjetnosti, scenografije, lutkarstva, ali i kulturnog menadžementa, inspirirana tradicijom i samom zajednicom koja živi na prostoru Općine Matulji. U memoriju te zajednice utkana su sva znanja koja se baštine kroz generacije, a iz kojih su, u europskom kontekstu, izrastale škole koje su bile inspiracijom suvremenih umjetničkih praksi ili postale dijelom rituala svakodnevice.  
**Program**Škole znanja i vještina**počinje multimedijalnim performansom**Rog, tanac šumskeh duhi i zvonci**, a nastavlja se raznorodnim programom: glazbom, folklorom, izložbama, majstorskim radionicama, eno-gastro programima i prezentacijama, kroz koje će posjetitelji svih generacija, bez prethodne najave, biti vođeni te moći sudjelovati, istraživati i kreativno stvarati.**  
**Svi unutrašnji i vanjski prostori Zvončarske muzejske zbirke biti će aktivni i prepuni različitih sadržaja a cjelokupno događanje završit će zajedničkom plesnom radionicom**Tanac ki more i nemore**.**

### ****Park pokretnih maski u Matuljima****

**Subotnji program festivala susjedstva Matulji Zvona su spona, održavat će se na Trgu Maršala Tita u Matuljima od 12 sati, kada će se posjetiteljima u programu Pusni retrovizor predstaviti park pokretnih maski.** Radi se o mobilnim lutkama velikih dimenzija koje će na Trgu biti izložene. Nakon toga, **u 12.30 sati na istom će se mjestu održati i otvorenje festivala**Zvona su spona u kojem će kao još jedna zanimljivost Festivala susjedstava biti predstavljena **Vremenska kapsula 27 susjedstava Europske prijestolnice kulture**.

**Vremenska kapsula sadrži poruku koju svako od susjedstava ostavlja za budućnost, na način da polaže svoju poruku u vremensku kapsulu i na otvaranju sljedećeg festivala susjedstva prenosi je dalje**, nakon čega će se kapsula pohraniti na 100 godina. **Sadržaj vremenske kapsule je tajan, a odnosi se na određene specifičnosti svakog od 27 susjedstava odnosno na budućnost susjedstva i kako ga stanovnici vide za 100 godina.U subotu će kapsulu iz ruku tima susjedstva Čavle preuzeti sadašnji domaćini – tim susjedstva Matulji Europske prijestolnica kulture.**

Nakon službenog otvorenja, u subotu **od 13 sati kroz centar Matulji, proći će jubilarna međunarodna 25. Zvončarska smotra Općine Matulji**, u kojoj sudjeluje dvije tisuće sudionika, od čega je više od tisuću zvončara.

### ****Dašak tradicije dostupan pomoću QR koda****

**Iznimno atraktivan program festivala**Zvona su spona **očekuje nas u nedjelju, ponedjeljak  i utorak, kada će svi posjetitelji, zahvaljujući modernim tehnologijama, moći iskusiti dašak tradicije.**Naime, **u parku ispred zgrade Općine Matulji bit će dostupan i svima vidljiv QR kod, pomoću kojeg posjetitelji mogu krenuti u avanturu otkrivanja Tradicijskih zvončarskih puteva**.  
**Tradicija potpomognuta multimedijalnim sadržajem omogućiti će svim pratiteljima zvončarskih pohoda autentičan kulturni događaj kroz koji će iskusiti gostoprimstvo domaćina u okviru jednosatnih programa po konobama i vidjeti zvončare u svojim autentičnim okruženjima. Pritom je dovoljno osluškivati zvukove zvona zvončara i krenuti za njima, po mapama i informacijama koje će na svoje pametne telefone moći dobiti putem QR koda. QR kod će se u subotu, u okviru otvorenja festivala susjedstva Matulji, trajno implementirati u prostor ispred Općine Matulji. Mape će potom biti dostupne i na internetskoj stranici Općine Matulji:**matulji.hr**.**

U nedjelju između 9 i 18 sati posjetitelji će se moći pridružiti pohodu Mučićeveh zvončari, u ponedjeljak u isto vrijeme pohodu Brežanskeh zvončari po Bregeh i pohodu Rukavačkeh zvončari po Kućeloven komune, a u utorak također od 9 do 18 sati Pohodu Rukavačkeh zvončari po Rukavce, Zvonejskeh zvončari po Zalukah i Zvonejsken komune, pohodu Munskeh zvončari po Žejanah, Maleh i Veleh Munah te u pohodu Žejanskeh zvončari na Male i Vele Mune i po Žejanah.

Nositelji inicijative susjedstva Matulji su dvadeset i dva mjesna odbora Općine Matulji i udruge Općine Matulji i Općina Matulji, a Europsko susjedstvo je jedna od najvažnijih institucija iz područja izvedbenih umjetnosti, DAMU– Akademija izvedbenih umjetnosti Prag – Katedra alternativnog i lutkarskog teatra iz Češke. Slijedeći ideju o razvoju i promjeni u kojoj se propituju granice i kreativnost, susjedstvo Matulji počelo je suradnju s Akademijom, čiji studenti i profesori borave u Matuljima u vrijeme festivala *Zvona su spona*, kako bi se inspirirali i osmislili predstavu i scenografiju za nastavak programa Europske prijestolnice kulture.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42